Budova veľkej scény Klicperovho divadla
**Klicperovo divadlo** je divadlo v Hradci Králové, pomenované po dramatikovi Václavovi Klimentovi Klicperovi. Divadlo bolo založené v roku 1885, od roku 1949 v ňom pôsobí profesionálny súbor. Už štyrikrát získalo ocenenie "Divadlo roka" v ankete Nadace Alfréda Radoka, usporadúva divadelné festivaly *Čekání na Václava* a *Divadlo evropských regionů*. Klicperovo divadlo má k dispozícii celkom štyri scény - veľkú s kapacitou 400 miest v hlavnej budove na ulici Dlouhá kde tiež funguje galéria U Klicpera". V budove sa tiež nachádza Komorní scéna v podkroví s 50 miestami. Vedľa budovy je Letní scéna s 300 miestami, ktorá sa využíva hlavne pri festivale Divadlo evropských regionů. V ulici Mýtská sa nachádza Studio Beseda so 130 miestami. Divadlo je obecne prospečná spoločnosť, ktorú založili štatutárne mesto Hradec Králové a Královohradecký kraj.

Vedenie divadla
---------------

Socha *Evy* od Olbrama Zoubka pred budovou veľkej scény
Umeleckým šéfmi v období samostatného Česka postupne boli:

* 1994-1996 Michael Tarant
* 1996-2005 Vladimír Morávek
* 2005-2007 Ivo Krobot
* Od 2008 David Drábek (umelecký šéf)
* Eva Mikulková (riaditeľka)

Budova veľkej scény
-------------------

Prvé české divadlo v Hradci Králové vzniklo v adaptovanom hostinci "U zlatého orla" na Malom námestí a v prvej polovici 19.storočia zažilo dobu rozkvetu, o ktorú sa veľmi zaslúžil Václav Kliment Klicpera, ktorý v tom čase v meste pôsobil ako profesor na gymnáziu. V roku 1868 bol založený spolok Jednota divadelních ochotníků, ktorý začal presadzovať myšlienku samostatnej divadelnej budovy. Avšak až v roku 1882 mestské zastupiteľstvo rozhodlo o vybudovaní mestského divadla, už vtedy pod názvom "Klicperovo". Projekt nakoniec vypracoval miestny architekt Viktor Weinhengst a slávnostne otvorené s uvedením Klicperova hry *Eliška Přemyslovna* a opery *Hubička* od Bedřicha Smetanu bolo 24. marca 1885. Už za rok sa ale v murive objavili trhliny a dokonca sa zrútil západný trakt umiestnený nad svahom do Žižkových sadov, preto muselo byť kompletne rekonštruované. K ďalším rekonštrukciám došlo v rokoch 1910, 1927, 1949, kedy tiež v divadle začal pôsobiť skutočne profesionálne súbor, a potom až v 90.rokoch 20.storočia.

Novorenesančná a klasicizujúca budova divadla uzatvára skoro štvorcové námestíčko v Dlouhé ulici, pozdĺž jeho západnej strany vedie úzka ulička do nižšie položených Žižkových sadov. Stavba je hmotovo roztrieštená, na hlavnú budovu s červenou kýlovou strechou sa napája bočné krídlo, ktoré z východnej strany uzatvára námestíčko, a jednotlivé časti tiež nemajú rovnakú výšku. Jednotiaci výraz celému objektu ale dodáva symetrické hlavné priečelie, ktorému predchádza až v 20.storočia dostavaný prízemný rizalit s portikom so šiestimi združenými stĺpmi. Jeho rovná strecha slúži zároveň ako terasa prístupná z foyer. Tomuto prvému poschodiu dominujú vysoké okná a opäť združené pilastrami, nad nimi sa nachádza tri nízke atiky, stredná je polkruhová. Vybavenie interiéru zodpovedá súčasným potrebám, dvoma vstupmi v čelnej presklené drevenej stene sa návštevník dostane k víceramennému schodisku k foyer a hľadisku. To je mierne stúpajúci s jedenástimi radmi sedadiel, pod balkónom o siedmich radoch sa nachádza technická zvuková kabína. Postranné lóže klesajú smerom k javisku, po ich hranách aj po hrane balkóna sú umiestnené bodové svetlá, v centre plochého stropu je naopak umiestnený paprskovitý luster. Steny sú kvôli lepšej akustike obložené drevom. Budova je už od roku 1958 zapísaná v zozname kultúrnych pamiatok Českej republiky.

Referencie
----------

1. 1 2   *Informace a ocenění* [online]. Klicperovo divadlo, [cit. 2016-05-22]. Dostupné online.
2. ↑   *Naše scény* [online]. Klicperovo divadlo, [cit. 2016-05-22]. Dostupné online.
3. ↑   *KROBOT Ivo, prof. MgA.* [online]. Divadelní fakulta Janáčkovy akademie múzických umění v Brně, [cit. 2016-01-07]. Dostupné online.
4. ↑   *David Drábek* [online]. Klicperovo divadlo, [cit. 2016-01-07]. Dostupné online.
5. ↑   *Eva Mikulková* [online]. Klicperovo divadlo, [cit. 2016-01-07]. Dostupné online.
6. 1 2  PANOCH, Pavel. *Klicperovo divadlo Hradec Králové* [online]. Evropská divadelní architektura, [cit. 2016-01-07]. Dostupné online.
7. ↑   *Klicperovo divadlo* [online]. Národní památkový ústav, [cit. 2016-01-07]. Dostupné online.

* *Tento článok je čiastočný alebo úplný preklad článku Klicperovo divadlo na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Klicperovo divadlo**

Externé odkazy
--------------

* Webové stránky Klicperova divadla

Súradnice: 50°12′39″S 15°50′02″V﻿ / ﻿50,2109722°S 15,8338889°V﻿ / 50.2109722; 15.8338889